Det kommer til at koste ca. 50 stillinger, når de to banker Nørresundby Bank og Nordjyske Bank fusionerer. Det bekræfter bankdirektør for Nordjyske Bank, Claus Andersen. De 50 stillinger bliver primært fra såkaldte stabsfunktioner. I Brønderslev og i Hjallerup har både Nørresundby Bank og Nordjyske Bank i dag filialer , men de fire lægges fremover sammen til to. Det vides endnu ikke, om det betyder fyringer nogle af stederne. Til maj begynder aktieemission, der skal tilføres 700 millioner kroner ind i ny aktiekapital. Hovedsædet bliver i Nørresundby og ikke som i dag i Frederikshavn. Og banken kommer i fremtiden til at hedde Nordjyske Bank.

Referat:
Opkøbet af Nørresundby Bank kommer til at koste stillinger.